लाऊडरमिल्क मध्ये आतापर्यंत
मी बेन आणि मेम्फिसला बोलताना पाहिलं, आणि मग त्याने तिचं चुंबन घेतलं.
तू चुपचाप माझ्या भूतपूर्व पत्नीला उडवून नेशील
आणि तिच्याशी लग्न करशील, हे मला समजणार नाही, असं वाटलं?
बेत तसा होता खरा.
तो चांगला आहे, त्याला तू दुखावला जाण्याची भीती वाटते.
जरा ताळ्यावर ये आता.
-तू पुन्हा घेतलीस? -नाही. चेष्टा करतोय का?
मी अॅलीसनला टाळत नाहीय. आम्ही दोघे भेटू शकत नाहीय.
तुम्ही एकत्र झोपल्यापासून तू तिच्याशी बोलला नाहीयस?
हे अजिबात चांगलं नाही.
-काय? -तुम्ही अॅलीसन नाही आहात.
तू दूर राहिल्याबद्दल मी तुझी आभारी आहे.
त्यामुळे मला काय हवं आहे याबद्दल विचार करता आला.
-आणि तो आहे? -कार्लबरोबर आयुष्य.
माझं इथलं काम झालंय.
-खड्ड्यात जा. -हे कामी येत नाहीय.
जे कामी येत होतं, तिथे परत जायला हवं.
तू ग्रुप सोडून गेलास.
प्रश्न लाऊडरमिल्कचा नाहीय.
प्रश्न आमचा आहे.
आम्हाला याची गरज आहे.
हे काय नाटक आहे?
हे, हे!
-सुप्रभात सोन्या. -हे काय चाललंय?
तू खोलीचा उकिरडा केलायस.
मी नाही, खरंच.
हा काल रात्री माझ्यासोबत आलेल्या फटाकड्या पोरींचा प्रताप आहे.
आणि माझा.
उठ!
शेवटचं सांगतोय.
जॅक कोक?
तुझ्याचबद्दलचं स्वप्न पाहत होतो.
लाऊडरमिल्क, तुला आयुष्यात सुधरावं लागेल.
त्याची सुरुवात ही खोली साफ करण्यापासून कर.
जिवंत आहेस की मेलीस?
सालं, सकाळ सकाळ नाट लागली.
क्लेअर, इकडे ये.
काय?
तू शेवटी ज्याच्याबरोबर खोली घेऊन राहत होतीस तो एक तापट नशाबाज होता,
त्यामुळे तुझा साहजिकच 'समजूतदार सहकारी'
या तत्त्वावर विश्वास असेल,
पण मला वाटतं की इथे आपल्याला काही नियम ठरवून घ्यावे लागतील.
त्यामुळे...
कार्य चक्र.
तुला इतकी हातचलाखी येते, कल्पना नव्हती.
हो, मी फ्रीजवर देखील हातसफाई चालवलीय.
तर आता असं होणार आहे.
ही दररोजची कामं आहेत, जी करण्याची जवाबदारी आपल्या दोघांपैकी
कुणा एकावर असणार आहे.
ह्याची गरज काय आहे?
कारण तुझ्या खोलीत एक घुबड सापडलं,
मला इथे घुबडांची वस्ती तयार होण्याआधी बंदोबस्त करायचा आहे.
खड्ड्यात जा, यार!
तर तू बघशील, ही माझी कामं आहेत -
केर काढणे, माझी ताट-वाट्या घासून ठेवणे,
माझे कपडे उचलून ठेवणे, आणि या सारखी इतर कामं
तुझी बाजू मी सोपी केली आहे.
तुझी घाण आवर!!!
का?
कारण तू आळशी आणि अव्यवस्थित आहेस.
वेडपटपणा आहे! इथे इतकं काही वाईट नाहीय.
-हे छान आहे. -घाणच घाण आहे.
मला मायक्रोवेव्हमध्ये मोजा सापडला.
मला तो वाळवायचा होता. लॉबीमध्ये मांजराने
शू केली होती, त्यात माझा पाय पडला होता.
तू मांजराची शू मायक्रोवेव्हमध्ये ठेवलीस?
मी तिथे जेवण गरम करत असतो.
म्हणूनच चव अशी लागते...
मांजराच्या शू सारखी.
मला आता जेवण बनवणाऱ्या कंपनीला आणखी एक पत्र लिहावं लागेल.
मी एकटी आळशी आणि अव्यवस्थित नाहीय, समजलं?
तुझ्या लिखाण-सामग्रीचं काय?
मी काही तरी उत्पादक करतोय, त्यामुळे तो विवादास्पद मुद्दा आहे.
'विवादास्पद' माहीत आहे?
तुझी घाणा आवर कारण तू आळशी आणि अव्यवस्थित आहेस.
मला 'विवादास्पद' म्हणजे काय, माहीत आहे.
लाऊडरमिल्क, तुझं काय चाललंय?
सांगितलं. मी सगळीकडे तुझा पसारा पाहून चिडलोय.
नाही, फक्त तेवढं नाहीय.
न्यू ऑर्लियन्समध्ये काही तरी झालंय.
-चल. -नाही, ते नाही.
इथे काही तरी झालंय.
आपण परत आलोय तेव्हापासून तू दोन ध्रुवांवर राहतोयस.
खरोखर.
तू मीटिंग किंवा कामाशिवाय घराबाहेर
पाय ठेवत नाहीयस, आणि जेव्हा घरी असतोस,
हेडफोन अडकवून लिहिण्याचे नाटक करत असतोस
किंवा स्पॉटिफायवर डेंजर माउसची प्लेलिस्ट लावून बसतोस
कारण अॅलीसनने तुला लाथ मारून काढलं.
तू भणंगासारखा झालायस.
मी भणंगासारखा झालो नाहीय.
मी भणंगच आहे.
मी मुळातच असा आहे.
जर तुला इथे रहायचं असेल, तर तुला... हे सगळं आवरावं लागेल,
मला ते चालणार नाही.
आणि मला इथे रहायचं नसेल तर?
दरवाजा तिकडे आहे.
मला इतकं तापदायक कुणी भेटलं नाही.
खरंच? तुझ्या बायकोशी लग्न करणाऱ्या माणसापेक्षा जास्ती?
छे.
गुड इविनिंग.
लेवन, कलकलाटाबद्दल माफ कर.
आजचा माझा दिवसच खराब आहे.
तुझे आजकाल असे दिवस बरेच दिसतायत.
तुला ते समजणार नाही. तुझ्या खोलीत कुणी वाटेकरी नाहीय.
खरं आहे. मी बायको गेल्यापासून एकटाच राहतो.
नशीबवान आहेस. सुखी आयुष्य जगतो आहेस.
एकटं जगणं कधी-कधी सुखाचं असतं, हे खरं आहे.
मला खात्री आहे.
एकांतवासी जीवन हे तत्त्वज्ञाचं जीवन असतं.
नक्कीच.
आणि समाज काय म्हणतो त्यावर विश्वास ठेवू नकोस,
-एकांत म्हणजे एकटेपणा नाही. -अगदी बरोबर.
दुसरीकडे, जर तुमच्या आयुष्यात कुणी नसेल,
तर तुम्ही एकटे मरू शकता, अनेक दिवस कुणाला पत्तासुद्धा लागणार नाही.
तू बरोबर बोलतोयस, अगदी खरं आहे.
आणि जर तुमच्याकडे पाळीव प्राणी असेल तर ते तुम्ही मेल्यावर
तुम्हाला नक्कीच खाऊन टाकेल, त्याला पर्यायच नसेल.
मला चालेल.
आणि मग शेवटी तो प्राणीसुद्धा मरून जाईल,
आणि त्याला उंदीर किंवा अळ्या खाऊन टाकतील.
त्यामुळे एकटं राहणं ही काही फारशी बरी गोष्ट नाहीय.
तुझा भाड्याचा करार दर महिन्याचा आहे?
नाही, मी चांगला सौदा केला आहे.
पूर्ण पाच वर्षं.
जबरदस्त. मी आता निघतो.
इमॅक्यूलेट हार्ट कम्यूनिटी सेंटर
गावरान हा दिशाभूल करणारा शब्द आहे.
ते कसं काय?
गावरान म्हटल्यावर छान छान निसर्गदृश्यं दिसतात,
पण प्रत्यक्षात अनेकदा तसं नसतं,
गावरान तुम्हाला हैराण करून टाकतं.
त्यात अनेकदा राजकारण आणि गुंडगिरी असते.
मला तर इम्रान, कामरान असे खेळाडू आठवतात.
ठीक आहे, आणखी कुणाला काही शेयर करायचं आहे?
हो. मला.
तर, माझ्या एका मित्राने आम्हाला त्याच्या घरी मॅच पहायला बोलवलं.
काय त्याचा थाटमाट, विचारू नका.
मोठा स्क्रीन, बियरचं पिंप, सगळा जामानिमा. ठीक आहे?
माझा दोस्त स्वैंपाकही चांगला करतो.
त्याने मस्त वसाबी हॉट विंग्स बनवले.
इतकं तिखट की सगळीकडून धूर सुटतो.
सॉरी, क्लेअर.
मी पहिला घास घेतला आणि माझी वाट लागली, बरोबर?
आता त्याच्याकडे पिण्यासाठी बियर सोडून काही नव्हतं.
आणि मला एकही घोट पिण्याची रिस्क घ्यायची नव्हती. ठीक आहे?
शेवटी मी पाहिलं की,
समोर त्याच्या कुत्र्याचं पाण्याचं भांडं होतं,
आणि सांगतो, मी सरळ सूर मारला.
घटाघटा सगळं पाणी प्यायलो,
त्यांत त्याचे केस आणि थुंकी आणि सांडलेले घास असं सगळं काही होतं.
सगळं पिऊन टाकलं.
आयुष्यातली सगळ्यात घाणेरडी गोष्ट,
ती केली पण दारूच्या घोटाला नाही शिवलो.
ठीक आहे. पुढच्या वेळेस लक्ष असू दे.
-आगीशेजारी लोणी... -नाही, नाही.
मी... मी... दारू नाही प्यायलो.
मी आगीशेजारी वितळलो नाही.
ठीक आहे. मला मग्सीकडून ऐकायचं आहे.
अं, नाही... मी ठीक आहे.
अच्छा, नक्की?
काल रात्री विशेष काही नाही घडलं?
नाही.
जशी शुक्रवारची रात्र असते तशीच होती.
या ग्रुपमध्ये मोकळेपणा आणि प्रामाणिकपणा असणं महत्वाचं आहे.
मला माहीत आहे.
माझी अशी उलट तपासणी का होते आहे?
ठीक आहे, काल रात्री तू काय केलंस?
मी टिव्ही पाहिला.
अच्छा, काय पाहिलं?
ते...
वाइल्ड वाइल्ड वेस्ट.
असं? चित्रपट की जुना टिव्ही शो?
टिव्ही.
माहितीये? मी बॉब कॉनरॅडला सोशल मीडियावर फॉलो करतो.
काय मस्त मस्त फोटो टाकतो. खरंच मस्त.
-मला वाटलं होतं की तो मेला. -नाही, नाही.
हा पहा, त्याचा सगळ्यात नवीन.
"पोरं काय म्हणतात, पर्वा नाही.
माझ्यासाठी डब्ल्यू डब्ल्यू डब्ल्यू म्हणजे वाइल्ड वाइल्ड वेस्ट.
मला रॉस मार्टिनची रोज आठवण येते."
मग्सी, मला वाटतं की खरं तर असं झालं.
मला वाटतं की तुझा हा आठवडा खूप कठीण गेला.
तू कामाच्या ठिकाणचा राग काढायचं ठरवलं.
लक्षात यायच्या आधी तू दोन पेग घेतले, मग तुला भान राहीलं नाही,
सकाळी त्याच कपड्यांमध्ये उठलास.
हो, त्यांना आयरिश पैजामा म्हणतात.
आणि मग तू सरळ इथे आलास. बरोबर ना?
आयला.
ठीक आहे. मी किंचित स्लिप झालो.
पण मला असं करायचं नव्हतं. मी ग्रुपची माफी मागतो.
आमची माफी मागू नकोस.
आपण चुका करतो, म्हणून तर इथे येतो.
मी दोन जुन्या पिणाऱ्या मित्रांबरोबर गेलो होतो,
खरं सांगायचं तर त्यांची संगत काही फार चांगली नाहीय,
आणि कदाचित एखाद पेग घेतला असेल... किंवा दोन...
झाले... काही पेग झाले...
आम्ही चांगलीच प्यायलो.
लाऊडरमिल्क, तुला कसं समजलं?
तू अंतर्ज्ञानी आहेस की काय?
तुला त्याच्या डोक्यातला बाण दिसत नाहीय का?
-आँ? -काय?
-कुठे? -दुसऱ्या बाजूला.
दुसऱ्या बाजूला.
-अरे बाप रे! -किती खोल गेला आहे?
इथून तरी बराच आत गेलेला दिसतोय.
मेंदूतच गेलेला दिसतोय.
ती पण तेच म्हणाली.
माहितीय...
माझ्या तोंडात सकाळपासून तांब्याची चव आहे.
आ! अरे देवा!
बँड-एड सारखं करावं लागतं.
सरळ खेचून काढायचं.
मग्सी, तू ग्रुपशी खोटं बोलू शकत नाहीस. ठीक आहे?
आपण जे केलं आहे, ते स्वीकारणे हीच नेहमी पहिली पायरी असते, समजलास?
तू मित्रांनाही दोष देऊ शकत नाहीस. निर्णय तुझा होता.
सर्व बाबतीत व्यक्तिगत जबाबदारी, हा मुख्य मुद्दा आहे. समजलं?
समजा, तू कुणा दुसऱ्याच्या घरात असताना
तिथे फ्लॅटमध्ये घाण केलीस
तर ती तूच उचलली पाहिजे. समजा म्हणालो हं.
किंवा तू जर न्यू ऑर्लैयंसमध्ये प्यायलास
आणि तू ग्रुपपासून लपवून ठेव असशील तर,
तू ते सांगायला हवं, समजा म्हणाले.
काय... ती काय म्हणतेय?
मुद्दा सोडू नका.
आपण डोक्यात बाण असलेल्या माणसावर बोलतोय.
-मला वाटतं... -ही सुरक्षित जागा आहे, बरोबर?
की तुझ्यावर वेळ आली तर ही जागा सुरक्षित नाहीय?
तुझ्याकडून ती संयमित मित्र कार्यवही काढून घ्यावी लागणार.
वायफळ बोलू नकोस लाऊडरमिल्क.
-काय झालं? -सांग.
ठीक आहे. तू... क्लेअर बरोबर बोलतेय.
ही सुरक्षित जागा आहे.
न्यू ऑर्लियन्समध्ये असताना एक शॉट घेतला.
मी लगेच उलटी केली.
छान. पाच मिनिटांचा नियम.
नाही, हे छान नाहीये.
दारू वा ड्रग्सच्या बाबतीत असा नियम नाही.
नाही. क्लेअरचं योग्य आहे.
उलटीने फरक पडत नाही.
मी पीतो हा महत्वाचा भाग आहे
कारण मला काही तरी सहन करण्यासाठी दारूची गरज भासली,
म्हणजेच मला स्वतःवर अजून खूप काम करावं लागेल,
आणि ते मी नेहमी करेन.
कोणता शॉट होता? तकीला?
नाही, तो... बॉर्बन होतं,
पण मुद्दा तो नाहीय.
मजा आली असेल?
मजा नाही. भयंकर घाण वाटलं.
त्याच्यात काहीही मजा नव्हती, समजलं?
म्हणजे आता तुमच्यापैकी बरेच जण
माझ्यापेक्षा जास्ती काळ संयमित आहात.
मला तुमच्यावर विसंबून रहावं लागेल
आणि तुम्हाला माझी मदत करावी लागणार आहे, ठीक आहे?
हो.
मग्सी, आता डोकं ठीक आहे?
आता जरा बरं वाटतंय.
अरे बाप रे!
मला वाटतं, धमनीला इजा झाली आहे.
चिंता नको. माझी मैत्रीण EMT होती.
तू काय करतोय...
कसं काय?
एक सेकंद आहे?
सध्या माझं घड्याळ थांबलेलं आहे.
-ठीक आहे. -नाही, नाही, नाही.
ये इकडे. मी तुझ्यावर अन्याय करतो आहे.
काय झालं, सिस्को?
मला थोडा सल्ला हवाय. मुली संबंधी.
तुला माहितीय की माझ्या जिवलग मित्राने माझी बायको पळवली,
आणि मग मी माझ्या शेजारणीच्या बाबतीत घोटाळा केला?
तरीही माझ्याकडे तूच सगळ्यात चांगला पर्याय आहेस.
हे म्हणजे...
ठीक आहे. काय प्रकार आहे?
एका मुलीला फिरायला घेऊन जायचंय.
कसं विचारू, कळत नाहीय.
विचार, "माझ्यासोबत चलतेस का?"
धन्यवाद, मित्रा.
तू सगळं इतकं सोपं भासवतोस.
-कोणती मुलगी? -ग्रुपमधलीच आहे.
-कोणता ग्रुप? -हा ग्रुप.
आपल्यामध्ये कुणी... एक मिनिट!
इकडे ये!
तू क्लेअरबद्दल बोलतो आहेस?
नाही.
तू क्लेअरला डेट करणार नाहीस.
तुमची जोडी सिड आणि नॅन्सीसारखी असेल.
ठीक आहे. होऊन जाऊ दे.
आता तू माझ्यावर चिडशील
पण हे सिड आणि नॅन्सी कोण आहेत?
कोणत्या मूर्खांची जोडी आहे?
ऐक, नीट समजून घे.
नशेबाजाने नशेबाजाबरोबर प्रेमसंबंध ठेवणं,
म्हणजे समज की सर्वनाश अटळ आहे.
कारण तू स्लिप झालास तर ती त्याकडे काना डोळा करेल, आणि
तुझ्याकडून तशीच अपेक्षा ठेवेल.
ही कल्पना पूर्णपणे बकवास आहे.
ग्रुपमध्ये तीच एकटी आहे जिच्याबरोबर...
माझ्या तारा जुळतात.
कारण पूर्ण ग्रुपमध्ये योनी असलेली तीच एक व्यक्ती आहे.
बहुतेक.
तुला वाटतं हे तिच्यासोबत झोपण्यासाठी आहे?
त्यात काय चुकीचं आहे? मला ती आवडते.
तू या ग्रुपमधल्या कुणाला डेट केलं नाही तर काय बिघडेल?
ऐक, मी 19 वर्षांचा लॅटिनो पुरुष आहे.
अर्धं आयुष्य संपलं आहे.
मी आता जगणे सुरु केले पाहिजे. शिवाय,
दोघांनाही 90 दिवसांची चिप मिळालीय.
सगळं योग्यच आहे ना?
-तांत्रिकदृष्ट्या, हो, पण... -आणि तुझी 90 दिवसांची चिप कुठे आहे?
बरोबर आहे. आता तुझ्याकडे ती नाहीय.
बाजू. बाजू, बाजू, बाजू.
हे सगळं काय आहे?
आता ठीक आहे.
खोलीत माशा मारण्याचा बॉम्ब लावला आहे.
काय? माझ्या खोलीत माशा नाहीयत.
-प्रतिबंधात्मक उपाय. -माझं सगळं सामान आत आहे.
मला कपडे बदलायचे असतील तर?
एखादा वाळत टाकलेला ड्रेस घे.
मायक्रोवेव्हमधून काढा.
तू मूर्ख आहेस.
मी तुला काल ब्रेकमध्ये सिस्कोशी बोलताना पाहिलं.
फक्त गप्पाटप्पा?
-हो. -बकवास.
-तो मला बाहेर चलण्याबद्दल विचारत होता. -बरं, ऐक.
सिस्को मस्त मुलगा आहे, पण त्याच्या अनेक समस्या आहेत,
आणि एक स्लिप त्याला रसातळाला नेईल,
मी त्याला जिथून पुन्हा उभं केलंय,
तसं हम्प्टी-डम्प्टी प्रकरण नसेल.
ते हम्प्टी-डम्प्टी ला दुरुस्त करू शकले नव्हते.
मग मला वाटलं त्यापेक्षा त्याची परिस्थिती बिकट आहे.
हे बघ, त्याने काही फरक पडत नाही कारण मी त्याला 'नाही' म्हणाले आहे.
वा, छान. तू शहाणी आहेस.
अॅडिक्ट चांगले जोडीदार बनत नाहीत.
पण जर मला वाटलं तर मी त्याच्याबरोबर जाईन.
लाऊडरमिल्क, हे काय आहे?
फ्लॅट साफ करण्यापासून
मी कुणाला डेट करावं, इथपर्यंत,
मी कठपुतळी आहे की काय, असं वाटू लागलं आहे.
-मी मला हवं ते करू शकते. -ही तुझी सगळ्यात मोठी चूक आहे, समजलीस?
प्रश्न तुझ्या आवडी-निवडीचा नाहीय
प्रश्न तुझ्या रिकव्हरीचा आहे.
काय?
माझ्या रिकव्हरीचा माझ्याशीच संबंध आहे.
तू नेहमी जबाबदारी घेण्याबद्दल बोलत असतोस.
स्वतःचे निर्णय स्वतः घेऊन मी तेच करते आहे.
तुला एक सांगू?
मी उद्यापर्यंत माझ्या खोलीत जाऊ शकणार नसल्यामुळे,
आजची रात्र मी बाहेर घालवणार आहे.
कदाचित सिस्को मोकळा असेल.
आभारी आहे लाऊडरमिल्क.
ठीक आहे. समारोपाच्या आधी कुणाला काही बोलायचं आहे?
त्या मूर्खांनी मग्सीची वाट लावली हे आठवतं,
आपण त्याबद्दल काही केलं पाहिजे.
-त्यांनी काय केलं? -त्यांनी त्याच्या डोक्यात बाण मारला.
तो रक्तबंबाळ झाला.
मग आपण त्याबाबत काय करणार?
थोडा तरी प्रसाद द्यायला हवा.
त्यांच्या ढुंगणात फुसबॉल घुसवायला हवा.
हे गमतीशीर वाटतंय.
-कधीची परसाला झाली नाहीय. -कधीची?
बहीण मिस इंडिया झाली तेव्हाची?
काय बोलताय?
हिंसा हे उत्तर असू शकत नाही.
मग युद्धांचं काय?
जर आपण दुसऱ्या महायुद्धात पडलो नसतो,
मला वाटतं, आपण सगळे चीनी भाषा बोलत असतो.
दुसरं महायुद्ध पहा,
विएतनाम घ्या, इराकची दोन युद्धं पहा.
भयंकर संघर्ष, पण त्यातून काही चांगले चित्रपट निर्माण झाले, हे ही खरं.
हो. तुम्ही हर्टलॉकर पाहिलाय?
जेरेमी रेनरचा अभिनय विसरूच शकत नाही.
मित्रांनो, इकडे लक्ष द्या. समजलं?
सूड घेण्याचा प्रयत्न करणे ही भयंकर कल्पना आहे.
आपण सोडतं घेणे आणि माफ करणे शिकायला हवं.
आपण इथे तेच करत असतो, बरोबर?
आपल्या माननीय नेत्याहून अधिक काळ संयमित असल्याच्या भूमिकेतून,
मी म्हणतो की, क्षमा हे एक थोतांड आहे.
तो एकदा स्लिप झाला तर आता तुम्ही त्याचं ऐकणार नाही?
आपण काही तरी करायलाच हवं.
मी टोनीशी सहमत आहे. विचार तर करा.
अशाने एखाद्याचा डोळा जाऊ शकतो.
बरोबर. तर कोण कोण यात सहभागी आहेत?
मित्रांनो, थांबा.
-तुम्ही माझ्या मित्रांबद्दल बोलताय. -मित्र?
तुझ्या तथाकथित मित्रांनी तुझा गेम केला.
हे पहा, मी गॅरीला ओळखतो. त्याने माझ्यासाठी खूप काही सोसलंय.
आणि मला आता एक एक गोष्ट आठवू लागली आहे.
कुणीतरी माझे हात पकडून ठेवले होते.
कुणीतरी ते करत होतं,
कुणी तरी माझ्या डोक्यात तीर खुपसत होतं,
आणि त्या सगळ्यातच माझं पाकिट गेलं, माझा फोन गेला.
गॅरी. गॅरी आणि लेस्का होते!
त्यांनी तुला मारून फोन, पाकिट घेतलं,
डोक्यात तीर खुपसला?
-चल, बेटा. -खड्ड्यात जा.
नाही, त्यांना खड्ड्यात घालू!
-वाट लावू. -मी तेच म्हणतोय.
ह्याच्याचसाठी माझ्या कारमध्ये कुऱ्हाड ठेवलेली असते.
माझ्या ट्रकमध्ये भाला आहे.
-माग काढता येणार नाही. -खरं?
इतके भाले आहेत?
तुझं काय, नवा इसम? तू आहेस ना?
चल रे मर्दा.
हॉबिट ही शांतीप्रेमी असतात. तो लढणार नाही.
नाही, मी तुमच्यासोबत आहे.
आलं अंगावर, घेतलं शिंगावर.
आपण माझ्या व्हॅनमध्ये जाणार आहोत आणि त्यांच्या...
त्यांच्या ढुंगणात फुसबॉलच्या बाहुल्या घुसवणार आहोत.
-हो, नक्कीच. -चला, ठोकून काढू त्यांना.
निकालच लावू त्यांचा. मी माझी कार घेतोय.
तुला हा नंबर मिळाला तरी कसा? मी काम करतोय.
त्यांना थांबव.
कशाबद्दल बोलतोयस?
तू गेल्यावर त्यांचं क्रुद्ध जमावात रूपांतर झालं.
7:30 ला एका बारमध्ये भेटणार आहोत
मग्सीला मारणाऱ्यांना शोधून काढण्यासाठी.
मला भीती आहे की कुणीतरी गंभीर जख्मी होणार आहे.
कुणी तरी म्हणजे तू?
मी मारामारी करू शकत नाही. माझी हाडं ठिसूळ आहेत.
याचा नक्की अर्थ काय?
अर्थ हा की माझी ठिसूळ आहेत.
दुसरीत असताना वाळूच्या खोप्यात
उडी मारली, दोन्ही पाय मोडले.
तसं असेल तर जाऊ नकोस.
मला जावं लागेल.
गेलो नाही तर ते मला बायल्या समजतील.
तू बायल्या आहेस.
तू वाळूच्या खोप्यात पाय मोडून घेतले आहेत. आठवतं ना?
त्यात काही विनोदी नाहीय, लाऊडरमिल्क. भयंकर होतं.
मला सहा महीने हातगाडीवर शाळेत जावं लागलं.
बरं. कोणती जागा आहे?
मुलं मला खूप चिडवायची.
चुप बैस. ते जिथे जात आहेत तो पत्ता फक्त मेसेज कर,
आणि जर ते माझ्याआधी पोहोचले तर वाळूच्या खोप्यात उड्या मारू नकोस.
तू बाहेर जाण्याबद्द्ल मन बदलल्याने मला हुरूप आला.
आपण बाहेर जात नाहीय.
-हे फक्त डिनर आहे. -हो, नक्कीच.
हो, पण बिल मी भरणार आहे.
मला ग्रुपऑन वर मस्त ऑफर मिळाली आहे,
आणि नंतर, आपल्याला हवं असल्यास,
आपण डझनभर लोकांसोबत दात सफेद करून घ्यायला जाऊ.
मस्त.
माफ कर, पण मी विचारलं नाही.
वय? कितव्या वर्षी कौमार्य...
-काय? -म्हणजे, तुझं कौमार्य.
म्हणजे, तू कधी पहिल्यांदा...
-गप्पा मारण्याच्या बाबतीत तू 'ढ' आहेस. -मी?
तुला या नव्या आयुष्यात मजा येत नाहीय.
तू ते सगळं मिस करतेस?
नाही, मी त्याबद्दल फार विचार करत नाही.
खरं सांगायचं तर, हो. पूर्ण वेळ मिस करतो.
ट्रेचा वास म्हणजे स्वर्ग वाटतोय, स्वर्ग!
ते कार्टूनमध्ये कबाब दाखवतात आणि
एक धुरकटलेलं बोट खुणावतं, "या, मस्त वास घ्या"?
मी आता त्या ट्रेला खुणावतोय.
हो, मी पण.
पण आता आयुष्य बरंच बरं आहे, ठाऊक आहे?
नशेपासून दूर असताना.
हो, हो. नक्कीच चांगलं.
-तू कधी कोकेन घेतलंयस? -हो.
कधी कुणी देऊ केलं तर. माझ्यासाठी खूप महाग होतं.
मी क्रॅक आणि दारूमध्ये होतो.
मला नुसतं लायनी कापल्याने लगेच नशा चढायची.
म्हणजे घेण्याच्या आधीच...
नुसतं क्ल्पनेनेच मला असं व्हायचं...
मग मी एका कोपऱ्यात
घृणा असलेल्या कुणाला तरी म्हणायचे की आपण आणखी भेटायला हवं.
सगळाच मूर्खपणा.
मला वाटतं, आपण इतर कुठल्या विषयावर बोलू.
हो. खरंय.
तुम्ही आता ऑर्डर देणार आहात की,
फक्त ब्रेड आणि पाण्यावरच समाधान होणार आहे?
मी एगप्लांट पारमेसन घेईन.
उत्तम. आणि तुम्ही, सर?
तुम्ही शिफारस करा.
ठीक. दोन एगप्लांट पारमेसन.
मित्रा, मी शिफारस करायला सांगितलं.
काय बोला.
जोवर मला काही उत्तरं मिळणार नाहीत तोवर आपण इथून जाणार नाही.
ठीक आहे, मित्रांनो, मित्रांनो.
थांबा.
-तू आम्हाला कसं शोधून काढलंस? -काय फरक पडतो?
यातून बरं होणार नाहीय, आणि आपल्याला सर्वांना ते माहीत आहे.
काय... तुम्ही नक्की काय करणार आहात?
दबंग स्टाईल धाबा फाईट?
हो. कदाचित.
मला बाकी काही माहीत नाही.
इतकंच की, ज्यांनी हे केलंय त्यांना मी धडा शिकवणार.
का नाही शिकवायचा?
शोधून काढा त्या हरामखोरांना आणि धुलाई करा.
-अगदी. -ठीक आहे. आरामात घ्या.
हे पहा. हा तुमचा निर्णय आहे.
तुम्हाला मारामारी करायची आहे? करा.
पण काय करताय, याची स्पष्ट कल्पना असू द्या.
अहो, ऐका.
मी काल रात्री लेस्का आणि गॅरीसोबत इथे आलो होतो.
ते आता कुठे असतील?
अरे, पहा रे, कोण आलंय.
-हा तर पोपटाचा डोळा. -हे काय चाललंय?
ते तुझ्यावर हसतायत?
मी पुन्हा येईन अशी अपेक्षा नसेल ना?
नाही, पण तू येशील अशी आशा करत होतो.
कारण आमचा एक तीर सापडत नाहीय. रोज खेळणाऱ्यांचा खोळंबा होतोय.
तुम्ही फारच विनोदी आहात.
ज्याने तो खुपसला होता, तो इथे आहे?
हो.
आहे? कुठे?
कारण मी त्याची हाडं नरम करणार आहे.
तुला दुहेरी हाडं असतील तर बरं, कारण तो तूच होतास.
तुला खरंच आठवत नाहीय?
तू सगळ्यांना पूलसाठी आव्हान देत होतास,
पण तुझ्याकडे टेबलसाठी सुटे नव्हते,
तर तू एका बरोबर पैज लावलीस की रूमच्या पलीकडून डोळ्याचा वेध घेशील.
तू तीर फेकलास आणि तो ज्यूकबॉक्सला लागून,
पंख्यावर उडाला आणि तिथून
परत येऊन तुझ्या डोक्यात शिरला.
मित्रांनी तुला नेण्याचा प्रयत्न केला,
पण सगळ्यांना तुझ्याबरोबर फोटो काढायचा होता.
दोन जण फोटो घेण्यासाठी तुला धरून उभे होते,
तीर बाहेर आला, तर तू आग्रह धरलास
की तो पुन्हा खुपसावा.
मग तू इथून बिल न देता लडखडत गेलास,
आणि तुझं पाकिट आणि फोन पूल टेबलवरच ठेवून गेलास.
ठीक आहे, ठीक आहे.
पाहीलं?
तुम्ही पाहीलं?
आपल्या स्वतःइतकं आपलं नुकसान कुणीच करू शकत नाही.
तुम्हाला आणखी पाठबळ हवंय?
कारण मी एकटा दिसत असलो,
तरी डबल पॅकेज आहे,
समोर येईल त्याची शोकांतिकाच समजा.
शांत हो, आता सगळं निस्तरलंय.
मग मित्रांनो, तुमच्यासाठी हा सुदिन आहे.
कारण मी जेव्हा राड्यात उतरतो, तेव्हा भल्या भल्यांना घाम फुटतो
आणि ते पलंगाखाली जाऊन लपतात.
त्याची हाडं ठिसूळ आहेत.
सॉरी. ही काही फार मस्त डेट नव्हती.
आपण फक्त ड्रग्स आणि दारूबद्दल बोलत होतो.
मी यापेक्षा खूप खराब डेटवर गेले आहे.
खरंच? थँक्स.
तुला गाणी ऐकायला आवडेल?
नाईलाजाने मान्य करावं लागेल, लाऊडरमिल्कने मला अनेक चांगली गाणी दिली.
नक्कीच.
आपण सिनेमातल्यासारखं नाचू शकतो?
-खरंच? -हो.
मला चांगलं बोलता येत नसेल पण मी उत्कृष्ट नाचतो.
का नाही?
तर...
तुझी पहिली वेळ कधी होती?
फक्त नाचूया.
रात्र कशी गेली?
-मी गरोदर आहे. -खरंच.
त्याने काही आगाऊपणा नाही केला ना?
अर्थात केल. तो 19 वर्षांचा आहे.
मग?
मग काही नाही.
सांगितलं, मी नव्या नात्यासाठी तयार नाहीय.
थोडा वेळ बागेत नाचलो, मग निरोप घेतला.
बागेत नाचलात?
पुढच्या बागेत की मागच्या.
फारच घाणेरडा शेरा.
ऐक...
मला इतकंच सांगायचंय की तू...
मला कबूल करायला भाग पाडून योग्य केलंस.
खरंच? आता हे मी जाहीर सत्कारासाठी रेकॉर्ड करून ठेवायला हवं का?
मला समजतंय की...
मी... लोकांना दूर ढकलतो, आणि त्यावर
काम करायला हवंय कारण मीच दुखावला जातो
शिवाय मी तुझ्याशी आणि एकूणच जगाशी संबंध सुधारायला हवे आहेत.
कारण मेल्यानंतर मांजर मला खाते आहे, हे मला नकोय.
तुला समजतंय?
नाही.
पैज लावतेस? सिस्को पहायला आला आहे की बागेत आणखी नाचता येईल का?
हे, सैम.
उपशीर्षक भाषांतरकार : अनिरुद्ध पोतदार